Henning Kraggerud (gebore op 23 Junie 1973) is 'n Noorweegse violis en komponis. Kraggerud was in Oslo gebore. Hy het onder Camilla Wicks, Emanuel Hurwitz, en Stephan Barratt-Due studeer voordat hy 'n loopbaan van stapel gestuur het wat solo verskynings ingesluit het regdeur Europa, Rusland en die Verenigde State. Hy het sy Amerikaanse buiging gemaak tydens 'n uitvoering in 1998 by Carnegie Hall, en het in verskeie uitvoerings saam met ander kunstenaars kamermusiekstukke gespeel. Hy is 'n leier-solis van kamerorkeste en sinfoniettas, en is bedrewe in improvisasie. Hy is ook 'n komponis met ervaring, en het reeds verskeie musikale rangskikkings en sy eie cadenzas geskryf. Sy opnames vir Naxos sluit Grieg se Vioolsonates en 'Noorweegse Gunstelinge' vir viool en orkes in. Hy is 'n ontvanger van Noorweë se luisterryke Grieg-prys, en was in 2004 as die Inwonende kunstenaar van die Bergen Internasionale-fees aangestel. Kraggerud het in 2011 van Leif Ove Andsnes oorgeneem as mede-Artistieke Direkteur van die Risør-fees van Kamermusiek. Kraggerud het in 2012 die Artistieke Direkteur van die Tromsø Kamerorkes geword.